Ertuygla

ErtuyglaErtuygla Náttúrufræðistofnun Íslands (fræðiheiti Melanchra pisi eða Ceramica pisi) er mölfluga sem lifir á jurtum af ertublómaætt. Ertuygla hefur sést í auknum mæli á Íslandi frá aldamótum. Hún er algeng um sunnanvert Ísland. Fullorðin fiðrildi eru á ferli á vorin og fyrri hluta sumars og verpa þá og lirfur klekjast úr eggjum. Í ágúst ná lirfurnar fullum vexti, hverfa niður í gróðursvörðinn og púpa sig. Fullþroska fiðrildi skríða úr púpunum að vetri loknum. Vænghafið er 32–37 mm.

Lirfan hélt sig hérlendis í fyrstu einkum við lúpínu en hefur síðari ár orðið skaðvaldur í skógrækt einkum hvað varðar víði, greni og ösp. Lirfum er eytt með breiðvirku eitri eins og Permasect sem drepur skordýr eða sérvirkum bakteríum sem hafa eingöngu áhrif á fiðrildalirfur eins og Bt (Bacillus thuriengensis).

Ertuygla er skyld grasyglu.

Tenglar
 Ertuygla 
 Broom Moth
 Lepidoptera of Belgium 
 Broom Moth at UKmoths

Tilvísanir

Flokkur:Meindýr
Flokkur:Skordýr á Íslandi
Flokkur:Ygluætt